ועדת הפנים ואיכות הסביבה, כנסת 15, פרוטוקול מספר 319, 2001-10-15 10:00

משה גפני: אני רוצה לקדם בברכה את האורחים שלנו, תלמידי בית הספר המקיף בגילה.

משה גפני: אנחנו מקדמים אתכם בברכה.

משה גפני: אתם יודעים שאנחנו מזדהים אתכם בכל התקופה הקשה שאנחנו מקווים שעברה ולא תשוב יותר ואני מקווה - על אף שהנושא הוא נושא קשה וכבד – שתיהנו מהדיון כאן שהוא דיון ראשון של ועדת הפנים במושב הזה של הכנסת.

משה גפני: אני מקדם בברכה את שר הבריאות.

משה גפני: הנושא שעומד על סדר היום הוא מוכנות העורף למלחמה כימית וביולוגית.

משה גפני: מצד אחד אני רוצה שגם הדיון הזה לא יגרום לכך שהציבור ייכנס לפאניקה או לדברים שהם אינם רלוונטיים מכיוון שאין שום מקום לנושא הזה, אבל מצד שני אנחנו ככנסת, כוועדת פנים ואיכות הסביבה שמופקדים גם על השלטון המקומי וגם על הנושאים שקשורים בכך, צריכים עקב הסכנות הקיימות בעולם כולו, בעיקר בעולם המערבי, והחשש שחלילה זה יכול להיות גם כאן, לבדוק האם הרשויות שעוסקות בעניין ערוכות לתת מענה גם מבחינת משרד הבריאות, גם מבחינת מערך בתי-החולים, גם מבחינת פיקוד העורף, השלטון המקומי, משרד הפנים וכל מי שנלווה לעניין הזה, מי שצריך לתת את התשובה ברגע שחלילה צריך לתת אותה.

משה גפני: אני הייתי מבקש משר הבריאות לומר לנו מה המוכנות של מערכת הבריאות למקרה שבו חלילה אנחנו נזדקק לה בעניין הזה ולאו דווקא במקרה של היערכות גדולה של בתי-החולים אלא אפילו היערכות מצומצמת כדוגמת מה שקורה בארצות-הברית, שם יש מספר אנשים שנפגעו או עלולים להיפגע או לדבר על מדיניות של משרד הבריאות לגבי הנושא של חיסון מוקדם.

משה גפני: אני מבקש משר הבריאות להתייחס גם לפרסומים בתקשורת לגבי המציאות הזו שבה במהלך השנים בתקופה של מלחמת המפרץ ולאחריה נגנבו ממחסני החירום של משרד הבריאות תרופות שעדיין לא הושלמו.

הבריאות, נסים דהאן: גבירתי חברת הכנסת נאות, אני פותח בשאלה שלך.

הבריאות, נסים דהאן: עצם העובדה שאני הדובר הראשון, זה לא אומר שמשרד הבריאות במקרה של מלחמה ביולוגית הוא בעצם זה שלוקח את הפיקוד בנושא.

הבריאות, נסים דהאן: מי שלוקח את הפיקוד בנושא הזה, זה פיקוד העורף.

הבריאות, נסים דהאן: פיקוד העורף, על פי הנהלים ועל פי הכללים שנקבעו, במצב שהוכרזה מלחמה וחלק מהמלחמה היא מלחמה כימית וביולוגית, הוא זה שלוקח את הפיקוד והוא זה שנכנס לתמונה ואנשיו הם שעושים את העבודה.

הבריאות, נסים דהאן: משרד הבריאות משלים את חלקו בתחום הבריאות בלבד.

הבריאות, נסים דהאן: קרי, מרגע שיש נפגעים, מרגע שיש צורך בהתערבות רפואית, משרד הבריאות נותן את המענה ואת הטיפול בתחום מערכת הבריאות.

הבריאות, נסים דהאן: ניטור, איתור, זיהוי, בדיקה ופינוי – כל הדברים האלה נעשים על-ידי פיקוד העורף.

הבריאות, נסים דהאן: דע עקא שתורת הלחימה המפורסמת הזו שאני מדבר עליה מתאימה רק משהוכרזה מלחמה במדינת ישראל ונופל טיל, אז מגיע פיקוד העורף והוא צריך להחליט אם הטיל הזה הוא קונבנציונאלי ואז הטיפול הוא אחר, או הוא כימי-ביולוגי ואז הטיפול הוא אחר.

הבריאות, נסים דהאן: שיטות הטיפול ידועות ומפורסמות ונכתבו על זה תורות לחימה וקיימים תרחישים שאומרים מה צריך לעשות.

הבריאות, נסים דהאן: לגבי נושא הטרור, עד לרגע זה לא הושלמה לגמרי תורת הלחימה שמתייחסת לטרור סמוי או גלוי.

הבריאות, נסים דהאן: אם יקרה מקרה טרור, כולנו יודעים שבמקרה פצצה קונבנציונאלית מתקתקת מזמינים את המשטרה, מזמינים חבלן משטרתי, החבלן מפעיל את הרובוט המשטרתי ומפוצץ את השקית החשודה כאשר במקרה הטוב מדובר בסתם שקית חשודה ובמקרה הרע זו פצצה שמתפוצצת.

הבריאות, נסים דהאן: במקרה כזה יודעים מה לעשות.

הבריאות, נסים דהאן: אני כבר אומר שאם במקום פצצה קונבנציונאלית תהיה שקית עם אבקה לבנה, אני לא בטוח שצריך לשלוח לשם את הרובוט שיפוצץ אותה כי זה בדיוק מה שרוצים אלה שהטמינו את הפצצה, שאותה אבקה תתפזר.

הבריאות, נסים דהאן: לכן צריך במקרה זה לחשוב פעמיים.

הבריאות, נסים דהאן: מרגע שהדברים האלה עלו לסדר הדיון הציבורי, הספקתי לקיים שלושה מפגשים.

הבריאות, נסים דהאן: יושב כאן מי שאחראי על שעת חירום במדינת ישראל במשרד הבריאות.

הבריאות, נסים דהאן: אנחנו קיימנו דיון יחד עם פיקוד העורף ואנשי המקצוע שלי שכללו את המשנה למנכ"ל והאחראי על בריאות הציבור, ולקחנו בינתיים למספר שעות את האחריות עד שאתמול בלילה היא הועברה למשטרה ומתחילים להיכתב נהלים.

הבריאות, נסים דהאן: אתמול למשל כשהיו מספר שקיות חשודות, הגיע שוטר ובצדק אמר שהוא יודע לטפל בפצצה אבל הוא לא יודע לטפל בשקית עם חומר חשוד.

הבריאות, נסים דהאן: שוטר אמריקאי שעשה טעות, נדבק.

הבריאות, נסים דהאן: אני שמח שאותו שוטר שלנו לא נגע בשקית, כי אם זה היה חומר אמיתי, הוא היה נדבק במחלה.

הבריאות, נסים דהאן: השוטר האמריקאי שלא ידע ונגע, נדבק במחלה.

הבריאות, נסים דהאן: השוטר בישראל השאיר את השקית למומחים יותר גדולים ממנו ואמנם הגיעו המומחים היותר מתאימים וטיפלו במה שצריך ולשמחתנו כל החומרים שהיו חשודים, התבררו כאזעקות שווא.

הבריאות, נסים דהאן: באמצעותך אדוני היושב-ראש אני מבקש מהציבור להמשיך להטריד אותנו, להמשיך להתריע על שקיות חשודות, לא לחסוך לנו זמן, לא לנו, לא לפיקוד העורף ולא למשטרה כי אנחנו מעדיפים לקבל אלף התרעות שווא מאשר פעם אחת ירצו לחסוך את זמנו של שוטר או פקח ויתברר שהחומר הוא חומר אמיתי.

הבריאות, נסים דהאן: אני יכול לומר היום לעם ישראל שלאור הניסיון בימים הקודמים, גם לנושא של טרור – מה שלא היה עד אתמול בשעה 21:00, אז קיימתי את הישיבה - ניתנת תשובה.

הבריאות, נסים דהאן: ביקשתי מאנשי הצוות שהשתתפו בישיבה לתת תשובה עד חצות ועד חצות נכתבו כל הכללים שאומרים כיצד צריך להתנהג גם בנושא של טרור.

הבריאות, נסים דהאן: צריך להיות ברור שמי שחושב שיש לו מעטפה חשודה, שלא ייגע בה, לא יפתח אותה אלא ישאיר אותה במקומה, שיתייחס אליה כמו אל כל חפץ חשוד קונבנציונאלי ויזעיק את כוחות הביטחון.

הבריאות, נסים דהאן: שלא יהיה חכם ושלא ינסה להריח, לטעום ולראות אם זה טלק או אנתרקס.

הבריאות, נסים דהאן: הוא צריך להשאיר את המעטפה במקומה.

הבריאות, נסים דהאן: אם הוא יכול לעטוף אותה במכסה או בכלי גדול, זה עוד יותר טוב.

הבריאות, נסים דהאן: בכל מקרה, שלא ייגע במעטפה.

הבריאות, נסים דהאן: אותו אדם מזעיק את כוחות הביטחון שיודעים מה לעשות.

הבריאות, נסים דהאן: מאתמול בלילה קיים נוהל מסודר שאומר מי מגיע, איך מפנים, לאיפה מפנים ומי מקבל תשובות.

הבריאות, נסים דהאן: אם האדם פתח את המעטפה ונגע בחומר, צריך לסגור את המעטפה, לשטוף את הידיים עם סבון, לפשוט את הבגדים וללבוש בגדים חדשים, להכניס את הבגדים שהוא פשט לתוך שקית ולקשור אותה, לרשום לצורך כוחות הביטחון ואנשי הרפואה שיגיעו בקרוב מי האנשים שהיו בסביבה כדי שנוכל להגיע אליהם ולטפל בהם, ולהודיע לכוחות הביטחון.

הבריאות, נסים דהאן: כוחות הביטחון יפנו את המעטפה.

הבריאות, נסים דהאן: אם יתברר שזו אבקה עם חיידקי אנתרקס, הרשימות יעזרו לנו, הבגדים יעזרו לנו, זה שהוא חיטא את עצמו יקל עליו, הוא צריך להתפנות למתקן רפואי כדי שיוכל לקבל טיפול מונע, טיפול התחלתי, חיסון אם צריך.

הבריאות, נסים דהאן: כוחות הרפואה יודעים מה לעשות במקרה הזה כאשר יש לנו את החומרים הדרושים, יש לנו את האנטיביוטיקה הדרושה ויש לנו את החיסון הדרוש.

הבריאות, נסים דהאן: כוחות הרפואה וכוחות הביטחון, כל אחד יודע בדיוק מה מוטל עליו לעשות.

הבריאות, נסים דהאן: ברגע שהאזרחים יתנהגו פחות או יותר כמו שאני אומר, אין שום סיבה לבהלה ולפאניקה.

משה גפני: הייתי מבקש לדעת מאלוף-משנה שנער במה באה לידי ביטוי המוכנות שלנו מבחינת לוחמה כימית וביולוגית.

משה גפני: זאת אומרת, אזרח - כפי ששאלנו קודם את שר הבריאות – שנתקל בתופעה כזו או פרטנית או ציבורית, מה הוא צריך לעשות וכיצד אתם ערוכים לכך.

גלעד שנער: כידוע לכם העורף אחראי על המוכנות בשעת חירום, קרי במצב חירום כאשר בשגרה האחריות היא בעיקרון של משטרת ישראל כאשר פיקוד העורף מסייע לה.

גלעד שנער: אנחנו עוסקים בתחום המוכנות לחירום.

גלעד שנער: אני אומר כמה מלים על הפיקוד שהוקם כי זה מאוד חשוב בהבנת המטריה.

גלעד שנער: הפיקוד הוקם אחרי מלחמת המפרץ כלקח ישיר ממלחמת המפרץ והיו לזה שלוש סיבות עיקריות: 1.

גלעד שנער: לאפשר לפיקודים המרחביים להילחם בהנחה שיש מלחמה כאשר אנחנו נטפל בחזית והפיקודים האחרים יילחמו.

גלעד שנער: 2.

גלעד שנער: ליצור שיתוף פעולה בין כלל הגורמים.

גלעד שנער: כלומר, שלא יהיה מצב כמו שהיה במלחמת המפרץ, מצב של חוסר תיאום והבנה בין הכוחות.

גלעד שנער: מזה כעשר שנים אנחנו פועלים בשיתוף פעולה מלא עם משטרת ישראל, עם משרד הבריאות ועם כל המשרדים, עם הרשויות המקומיות ואני חושב שכאן חלה קפיצת מדרגה גבוהה מאוד.

גלעד שנער: 3.

גלעד שנער: לחבר את הסמכות והאחריות כך שתהיה בגוף אחד.

גלעד שנער: לכן במקרה חירום פיקוד העורף מקבל את האחריות והסמכות ומטפל בכלל האירועים וכאן אין מחלוקת.

גלעד שנער: לפיקוד יש שלוש מחוזות במדינת ישראל כשהם פרוסים מהצפון ועד הדרום.

משימות עיקריות: 1.

משימות עיקריות: אלוף הפיקוד הוא ראש הג"א, ראש ההגנה האזרחית, והתפקיד הוא תפקיד אזרחי.

משימות עיקריות: 2.

משימות עיקריות: אלוף הפיקוד הוא מפקד של פיקוד מרחבי בתוך מדינת ישראל.

משימות עיקריות: 3.

משימות עיקריות: אלוף הפיקוד הוא קצין החיל הראשי לענייני החילוץ וההצלה וכל הנושאים שאנחנו עושים אל מול החיילים שלנו.

משימות עיקריות: כלומר, גם ההיבט האזרחי, גם ההיבט הצבאי וגם פיקוד מרחבי.

משימות עיקריות: כפי שאפשר לראות בשקף הזה וזה שקף חשוב, לא תראו את זה בשום פיקוד אחר או בצבא, הפיקוד עובד כשאנחנו כותבים את התורות – ואני כראש התורה והפיתוח – והוא עוסק יומם ולילה בפיתוח תורות.

משימות עיקריות: אנחנו עושים זאת עם כל הגופים שמופיעים כאן.

משימות עיקריות: לא תראו בצבא שגוף כותב את תורת התקיפה או ההגנה עם גופים כאלה.

משימות עיקריות: כשאני כותב את התורה או את המענה לאנתרקס, אני כמובן אכתוב את זה עם משרד הבריאות כי בלי עבודה משותפת שלנו עם בתי החולים, אין מענה, ואילו אתם, יש מענה טוב.

משימות עיקריות: לכן אנחנו עובדים עם הגופים האלה.

משימות עיקריות: אנחנו למשל עובדים עם משרד החקלאות כי יש לזה השפעה על החקלאות או על החי.

גלעד שנער: מבנה הפיקוד שלנו הוא מבנה שבעצם מאגד מה שרואים בפיקוד מרחבי כמו פיקוד צפון שהוא גוף שמוציא את הכוח לפועל כי לנו יש את כל הכוחות אצלנו, אבל אנחנו גם גוף של בניין הכוח.

גלעד שנער: כלומר, אנחנו גוף כמו מז"י שבונה את הכוח או כמו חיל האוויר שבונה את הכוח ומפעיל את הכוח ביחד.

גלעד שנער: לכן אפשר לראות כאן אלמנטים מאוד מעניינים שיש בפיקוד והם: 1.

גלעד שנער: המחלקה הראשונה היא המחלקה של התורה והפיתוח, שזו מחלקה גדולה מטפלת בכל התחום של פיתוח התורה ובציוד שלנו.

גלעד שנער: 2.

גלעד שנער: המחלקה השנייה היא המחלקה שעוסקת בהתנהגות האוכלוסייה, כיצד למגן או כיצד לקבוע תקנים למיגון לאוכלוסייה, כיצד האוכלוסייה תפעל בשעת חירום, כיצד להכין את האוכלוסייה וזו מחלקה מאוד חשובה והיא היחידה בצבא בתחום הזה.

גלעד שנער: 3.

גלעד שנער: מחלקת רענון ערכות המגן בראשותו של אלוף-משנה גולן שמטפלת למעשה ברענון ערכות המגן לאזרחים במשך 365 יום בשנה לאורך כל השנים.

גלעד שנער: מאוד חשוב להבין שפיקוד העורף הוא פיקוד גדול מאוד.

גלעד שנער: אני לא אומר כאן את המספרים אבל הוא פיקוד גדול שמאגד סוגי יחידות שאת חלקן ראיתם ונפגשתם באירועים כמו אירוע ורסאיי לדוגמה כאשר גדודי החילוץ שלנו באו לידי ביטוי ויכלו לראות אותם בפעולה.

גלעד שנער: יש לנו גדודי הבטחה בעיקר לאזור קו התפר, יש לנו כמות גדולה מאוד של גדודי אב"כ ייעודיים שנועדו לעסוק בדיוק בתקיפה או בהגנה כנגד אירוע של טיל ביולוגי או טיל כימי שנפל במדינת ישראל.

גלעד שנער: התפקיד שלהם הוא להתמודד עם זה על-פי תורה שהיא כתובה, היא ברורה, היא מתורגלת והיא מבוצעת לאורך השנים.

גלעד שנער: יש לנו יחידות רפואה גדולות מאוד, הרבה מאוד יחידות, כולל יחידות שנמצאות בבתי-החולים כאשר הייחודיות היא יכולת טיפול לא כמו בצבא בחיילים בני 18 עד 45 אלא יכולת הטיפול היא מתינוק ועד איש מבוגר כאשר מתבצעות תצפיות וחלוקת תרופות בתחום הביולוגי.

גלעד שנער: יש לנו הרבה מאוד יחידות שעוסקות בחלוקת ערכות מגן ועוד גופי פיקוד ברמות השונות, מרמת הפיקוד ועד לרמות היותר זוטרות.

גלעד שנער: בסך הכל אפשר לומר שבעשור האחרון חל גידול וחלה מקצועיות רבה מאוד בפיקוד העורף, באיכות הלוחמים, באיכות המפקדות, בתורה הכתובה ובהלימה בין האיום שיש עלינו לבין התורות והמוכנות שלנו.

גלעד שנער: יש כאן תמונות של היחידות שלנו כי אין טוב ממראה עיניים.

גלעד שנער: בצד שמאל למעלה אפשר לראות גדוד חילוץ בפעולה והצילום צולם בתורכיה.

גלעד שנער: בצד שמאל למטה אפשר לראות חייל מגדוד האב"כ שמבצע פעולה של טיהור.

גלעד שנער: כמובן שאם היה אירוע כימי או ביולוגי, אנחנו מבצעים בשטח טיהור על מנת להחזיר את השטח לקדמותו.

גלעד שנער: מי ידווח.

גלעד שנער: ידווח קודם כל מי שראה.

גלעד שנער: יש לנו תצפיות ואנחנו כמובן מקבלים דיווח על טיל בדרך.

גלעד שנער: אנחנו כמובן נצפה עם האנשים שלנו.

גלעד שנער: אנשים שראו יתקשרו למוקדי המשטרה ולכן זו מערכת משולבת והמטרה שלנו היא עבודה משותפת ולהגיע כמה שיותר מהר לזהות את הנקודה בה נפל הטיל.

גלעד שנער: זו פעילות לא פשוטה לאתר את הטיל ולהתחיל לפעול כמה שיותר מהר.

גלעד שנער: אני מיד אראה לכם את הפעולות שנעשות.

גלעד שנער: יש לנו מרכז מידע שפתוח בהיקף די גדול נכון לעכשיו ועונה לפניות הציבור.

גלעד שנער: מיד נציג את הנתונים על פניות האזרחים ועל זמן ההמתנה כיום.

גלעד שנער: בצד שמאל למעלה אתם יכולים לראות תרגיל שעשינו לפני שנה על פינוי אוכלוסייה.

גלעד שנער: התרגיל התבצע בבסיס אבל עושים זאת כמובן גם עם אזרחים.

גלעד שנער: למטה אתם יכולים לראות פינוי פצועים בתרגול.

גלעד שנער: אם האזרח יפעל על פי הנהלים והכללים שאנחנו הגדרנו ביחד כמדינה, אנחנו נותנים לו מיגון טוב מאוד, אבל אם האזרחים לא יפעלו כפי שאנחנו אומרים – קרי, לא ילבשו ערכת מגן, לא ייכנסו לחדר האטום, ילכו למקום שם נפל הטיל וינשמו את החומרים – הם ייפגעו.

גלעד שנער: אותם אנשים בודדים שייפגעו, אנחנו נותנים להם מענה תרופתי וטיפולי ביחד עם משרד הבריאות כמובן וזו חבילה שצריך להבין אותה.

משה גפני: אני רוצה לדעת מנציג המשטרה מי לוקח את הפיקוד.

יצחק אסרף: אני רוצה לציין שיש שיתוף פעולה מלא והבנות בין המשטרה לבין הצבא בנושאים האלה ויש כמה תרחישים שאנחנו נערכים אליהם.

יצחק אסרף: בנושא הזה של ירי טילים יש שני מצבים, כאשר האחד הוא לפני הכרזת חירום, לפני שפיקוד העורף גויס במלואו והוא פרוס לתת מענה בכל הארץ, ואז המשטרה נותנת מענה ומיד עם המטח הראשון מטבע הדברים פיקוד העורף מתגייס ומאותו רגע ואילך הוא זה שינהל את המערכה בנושא של הטיל.

יצחק אסרף: הנושא השני הוא הנושא של הטרור הכימי שעלה כאן.

יצחק אסרף: בנושא זה, כל עוד לא הוכרז מצב אחר, משטרת ישראל אמורה לתת מענה.

יצחק אסרף: כמובן שמאז ה11- בספטמבר הנושא הזה קיבל ממד חדש והיום גם המפכ"ל בדיונים מבקש לבחון את הנושא הזה מחדש ולראות האם משטרת ישראל מסוגלת באירועים המוניים, עם מאות הרוגים ואולי יותר חלילה, לתת מענה.

יצחק אסרף: נעשות עבודות עם צה"ל, עם פיקוד העורף ועם המטכ"ל ואני מניח שהדברים ייסגרו בימים הקרובים.

יצחק אסרף: לגבי מעטפות.

יצחק אסרף: קיים ושריר נוהל לגבי מעטפות נפץ ויודעים איך לטפל בהן.

יצחק אסרף: לגבי מעטפות חשודות עם חומר כימי וביולוגי, אתמול התקיים דיון בראשות המפכ"ל בהשתתפות אנשי המשרד לאיכות הסביבה ונקבע נוהל מסודר מה עושים עם מעטפה כזו.

יצחק אסרף: ברגע שיש הודעה כזו, מגיע חבלן עם נציג המשרד לאיכות הסביבה – כאשר יש רמת חשד גבוהה – את המעטפה הזו אוטמים באמצעים שלנו, לוקחים אותה למכון הביולוגי בנס-ציונה ושם מבצעים את כל הבדיקות האמורות.

יצחק אסרף: אלה הן ההנחיות.

יצחק ברלוביץ: אם נותנים את הטיפול כשקיימים הסימנים, יעילות הטיפול היא מאוד מאוד טובה והיא למעשה ככל אנטיביוטיקה שעוזרת ומטפלת.

יצחק ברלוביץ: ככל שהטיפול ניתן בשלב יותר מאוחר של התפתחות המחלה, היעילות שלה יותר קטנה ואז כמובן גם הטיפול הרבה יותר מסיבי, הוא כבר כולל טיפול במתן אנטיביוטיקה בתוך הווריד תוך כדי אשפוז.

יצחק ברלוביץ: כאשר אנחנו מדברים על טרור ביולוגי, זה בעצם הסצנריו, וכאן אנחנו יכולים להסתמך יותר ברמה של תיאוריה וחשיבה – לאף אחד בעולם אין ניסיון בנושא של טרור ביולוגי – בסיטואציה הזאת של טרור ביולוגי, המחשבה היא שברגע שאתה מעלה חשד שאכן אדם או אזור נחשף לחיידקי אנתרקס, זה השלב בעצם לתת לו טיפול מונע.

יצחק ברלוביץ: כלומר, אותו אדם בריא לחלוטין, אין לו סימנים, אבל אתה יודע שיכול להיות שהוא שאף חיידקי אנתרקס ולצורך העניין זה לא משנה אם זה כתוצאה מטיל שנפל ופיזר חיידקי אנתרקס או שהחיידקים האלה פוזרו באותו מקום באיזושהי צורה אחרת.

יצחק ברלוביץ: באותו רגע תינתן הוראה לאותה אוכלוסייה גיאוגרפית שהייתה במגע לטיפול אנטיביוטי מונע וזה השלב הטוב ביותר והיעיל ביותר ואנחנו מקווים שנוכל לעשות את ההחלטה בשלב הזה, שזה השלב הטוב ביותר.

יצחק ברלוביץ: השלב הבא הוא כאשר יש ודאות שאכן האזור הזה נגוע באנתרקס, אזי אנחנו נותנים הוראה לתת טיפול לכל מי שבאותו אזור יש סימנים בלתי ספציפיים.

יצחק ברלוביץ: נכון להיום בהתחשב בסיכונים מצד אחד ובמשמעויות של חיסון מצד שני, ההחלטה של המערכת היא כמובן לא לחסן אבל במידת הצורך כמובן שחיסון קיים וניתן יהיה להפעיל אותו אם יהיה צורך בכך.

יהודית נאות: אני הייתי רוצה שלי תהיה ידיעה ברורה שהעסק הזה מטופל על-ידי יחידה שיש לה את הרקע המקצועי המתאים לכך.

יהודית נאות: שאלתי מה קרה עם גניבת התרופות וגם על זה לא קיבלתי תשובה.

יהודית נאות: אני יודעת במפורש על עודפי מסכות שנמצאות אצל האוכלוסייה, מסכות שהיו של אנשים שנפטרו או של אנשים שנסעו ולומדים בחו"ל וכולי.

יהודית נאות: אנשים נרתעים מלהחזיר את המסכות משום שהם לא מוכנים לעמוד בתור והשאלה אם אפשר יהיה להחזיר אותן בבתי הדואר.

יהודית נאות: היום התחושה היא שבחלוקת הערכות בתחנות יש תורים ולפחות זה הרושם שמתקבל בעיתונים.

יהודית נאות: אם פיקוד העורף יכריז שאפשר להחזיר לבתי הדואר, אני חושבת שאנחנו עשויים למלא חסר מסוים ואני חושבת שכדאי לנסות זאת.

יגאל ביבי: כשעמדתי בתור לערכות כל אדם שנכנס שאל מתי יגיעו הערכות החדשות כי הוא שמע שמפתחים ערכה חדשה בצה"ל.

יגאל ביבי: אני שואל האם זה נכון שמפתחים ערכה חדשה ואם כן, מתי תהיה הערכה החדשה.

משה גפני: השאלה היא האם אתם ערוכים לחלוקת ערכות מגן, של החלפת ערכות המגן כשמגיע המועד, האם אתם ערוכים בכל מקום, והאם אתם בקשר עם השלטון המקומי.

משה גפני: לדוגמה, המקרה של כרמיאל הוא אחד המקרים שמשום מה אני מכיר.

משה גפני: אדם מכרמיאל שרוצה לרענן את ערכת המגן שלו או שרוצה לקבל ערכת מגן, צריך לנסוע לנהריה.

משה גפני: המשמעות של העניין, של נסיעה לנהריה מכרמיאל – וזו רק דוגמה אחת מני רבות – שאנשים בסופו של דבר או שלא ילכו או שילכו ויעמדו בתור ובסוף יחזרו בלי הערכה מכיוון שלא יהיה להם זמן.

משה גפני: במיוחד אחרי הנאום של חבר הכנסת יגאל ביבי אנשים רגועים עכשיו.

משה גפני: המשמעות של העניין הזה היא אם חס וחלילה קורה מצב חירום, אנשים יהיו בלי ערכות מגן.

משה גפני: אני מוסיף גם את השאלה ששאלה חברת הכנסת מרינה סולודקין, לגבי הנושא של עולים חדשים שהם דוברי שפות זרות ושואל איך אתם ערוכים גם לעניין הזה.

גולן גלעד: אנחנו מכינים ערכות לכל האוכלוסייה האזרחית, לכל הזרים בארץ, לתיירים, לדיפלומטים ובעצם לכל מי שיש לנו אחריות ביטחונית עליו ולזה אנחנו ערוכים.

גולן גלעד: המשק הוא משק גדול מאוד, המשק הוא משק של כשני מיליארד שקלים שהוא צריך להתחדש כל שנה ואכן הוא מתחדש כל שנה.

גולן גלעד: כדי לחדש אותו אנחנו נדרשים לסדר גודל של כ300- מיליוני שקלים כל שנה כאשר עיקר חידוש המשק זה כשהתוקף פג ויש צורך להחליף את הערכה, את המזרקים, את המסננים, שינויים דמוגרפיים במדינה - ומיד אני אענה לגבי הנפטרים ועל הערכות שלא נמצאות אצל אנשים – ולתפעול המערכת.

גולן גלעד: שנים רבות היינו בחוסר אבל הפערים מצטמצמים.

גולן גלעד: אם דיברו כאן על חוסרים, לפי הבנתי זה משהו בראייה הרב-שנתית ולא במצב של היום.

גולן גלעד: כשאנחנו אומרים שאין ערכות לאזרחים, זה תהליך ארוך, תהליך של הרבה שנים וזה לא המצב שקורה היום.

גולן גלעד: מאז ה11- בספטמבר – ואני מיד אתייחס לעולים החדשים ואני אדבר גם על הפיתוחים השונים - חלה התעוררות.

גולן גלעד: כולנו צופים בטלוויזיה.

גולן גלעד: עד לאתמול דיברנו ב425- אלף איש.

גולן גלעד: ממוצע יומי שלנו - לא באירוע זה אלא במשך כל השנה - הוא אלפיים איש כאשר אנחנו מזמינים 10,000 איש ליום אבל מגיעים אלפיים איש.

גולן גלעד: 10,000 גלויות מגיעות לכרמיאל, למגדל העמק ולכל המקומות אבל באים אלפיים איש.

גולן גלעד: קצת תקשורת, מתיחות בציבור, ואנחנו מיד נראה מה קורה היום.

גולן גלעד: אנחנו מפעילים בארץ 32 תחנות.

גולן גלעד: שיהיה ברור ש32- תחנות הן גם בשגרה 32, אבל בשגרה יש עמדה אחת והיום יש לנו עשרות עמדות בכל תחנה.

גולן גלעד: זאת אומרת, יש לנו היום כאלף נקודות ניפוק בארץ.

גולן גלעד: מי שמכיר את רידינג למשל, ביום יום יש שם חיילת אחת שמנפקת ערכה – ואני מזמין את כולם לבקר – אבל היום יש עשרות נקודות חלוקה בכל תחנה כזו ואנחנו רואים את זה בטלוויזיה ורואים שאין תורים.

גולן גלעד: אני רוצה להראות לכם מה קורה בציבור.

גולן גלעד: בשקף הזה אנחנו רואים איך מתנהג הציבור מאז האירוע בארצות-הברית.

גולן גלעד: אמרתי שביום יום מגיעים כאלפיים איש, אבל כאן אנחנו רואים שלושים אלף, 26 אלף, 38 אלף, וכדי לראות את זה לא במספרים אלא בגרף, אנחנו רואים את ההתנהגות כאשר הנקודות למטה מראות את ימי ששי וערבי חג, והנקודות למעלה מראות ימים שלמים.

גולן גלעד: מה קורה במרכזי המידע.

גולן גלעד: אנחנו הפעלנו מרכזי מידע ובכל השפות – ומיד נראה את האחוזים, מה קורה ברוסית, באמהרית, בערבית ובעברית – כשנתנו את השירות ל226- אלף אנשים כאשר ביום יום מדובר באנשים בודדים.

גולן גלעד: אני אחראי על המרכז ויכול לומר לכם שביום יום מתקבלות עשרות שיחות בודדות.

גולן גלעד: אם אתם רואים לדוגמה את ה10- בחודש, אתם יכולים לראות שהיו כמעט 5,000 שיחות.

גולן גלעד: יש לנו טלמסר שאין אותו בשגרה והוא קיים כמעט בכל השפות המתבקשות וכאן אנחנו רואים מה קורה.

גולן גלעד: מתוך 38 אלף שיחות מצטברות, 95 אחוזים מהפניות הן בשפה העברית, שלושה אחוזים הן בשפה הרוסית, באנגלית כמעט ואין פניות, בשפה הערבית אפס נקודה אחוז.

גולן גלעד: בכל הרשויות, בדפי זהב, בכל המוקדים העירוניים יש את מספר הטלמסר שלנו ואנחנו בקשר טוב מאוד עם נצרת, שם פתחנו תחנה ואני מניח שחבר הכנסת יודע שהיא משרתת את הערבים ואת היהודים במקום.

גולן גלעד: אני חייב לומר שבזיכרון יעקב אין תחנה ולא באום אל פאחם וערביי אום אל פאחם לשמחתי באים לחדרה לקניון, כמו משפחתי שגרה בישוב יותר רחוק בו אין תחנה.

גולן גלעד: כאמור, אנחנו פרוסים ב32- מקומות.

גולן גלעד: אין שום הבדל בין האוכלוסייה שלנו וזה אמור לגבי עולים חדשים או ערבים.

גולן גלעד: אני חייב לומר שבתחנה המרכזית בתל-אביב אין שום הבדל.

גולן גלעד: יותר מזה, הזימונים לאום אל פאחם מראש, בלי האירוע הזה אלא בתוכנית העבודה שלנו, היו לחדרה כמו שהיו לזיכרון יעקב, כמו שהיו לתושבי מגדל העמק לבוא לעפולה, כי בתוכנית העבודה השנתית שלנו היינו בשנה שעברה באותו ישוב.

גולן גלעד: אנחנו לא מסוגלים להיות ב225- רשויות בארץ במשך כל השנה כי זה מערך אדיר שאתה לא יכול להחזיק אותו.

גולן גלעד: אנחנו פותחים את התחנות במקומות מרכזיים ויותר מזה, אנחנו גם נדלג תחנות.

גולן גלעד: יש לנו תוכנית שברגע שאנחנו מסיימים באזור מסוים, אנחנו בקשר נהדר עם הרשויות, ואותה רשות שאתה דיברת עליה, אנחנו בקשר נהדר עם יושב-ראש השלטון המקומי שהוא ראש הרשות, עדי אלדר.

גולן גלעד: היינו ברשות, טיפלנו בה ולפי סדר עבודה אנחנו נחזור לכל מקום שצריך.

גולן גלעד: כאמור, אנחנו בקשר עם כל הרשויות ואנחנו מודיעים מתי נבוא, מתי נסיים, ואנחנו עוברים מאזור לאזור לפי הצורך ולפי תוכנית העבודה שלנו.

גולן גלעד: בנושא החזרת הערכות.

גולן גלעד: יש לנו חוזה עם הדואר ובכל סניפי הדואר במדינת ישראל היו לנו מודעות גדולות, שחלקן נתלשו.

גולן גלעד: יש לנו חוזה פתוח לכל השנים וכל אזרח נאמן שמחזיר את הערכה, אני משלם לדואר מספר שקלים לפי חוזה משרד הביטחון עבור האחסנה ועבור ההעברה.

גולן גלעד: אני מבקש לומר מה השינויים.

גולן גלעד: ראשית, כל הערכות מאז מלחמת המפרץ הוחלפו.

גולן גלעד: כל המסננים הוחלפו ודרך אגב מסנן תקף ל25- שנה.

גולן גלעד: זאת אומרת, מי שהגיע מאז מלחמת המפרץ, כל המסננים הם חדשים כי הם נפתחו במלחמת המפרץ ולכן הוצאנו אותם מהשירות ונתנו מסננים חדשים.

גולן גלעד: אני מזכיר לכולם, לאימהות ולאבות.

גולן גלעד: כל השמרטפים לגילאי אפס עד שלוש לא היו במלחמת המפרץ אלא זו תוצרת שבאה לאחר מלחמת המפרץ.

גולן גלעד: אוהלי הסיירים הקטנים, אין את זה יותר.

גולן גלעד: הוצאנו את זה מהמערך והוא איננו.

גולן גלעד: אין בעולם – ואני אומר את זה באחריות – את הערכות שלנו לתינוקות ולילדים.

גולן גלעד: קיבלנו מהעולם ערכות שדומות לשק שינה ואנחנו פיתחנו את השמרטף והתחלנו לחלק אותו כשנה וחצי אחרי מלחמת המפרץ.

גולן גלעד: המסכה היא מסכה חדשה לגמרי והיא לא זו שהייתה.

גולן גלעד: המסכה היא מסכה שונה ובעלת רמת מיגון גבוהה מאוד, הרבה יותר מזו שקיימת בכל העולם וראיה שכל העולם פונה אלינו עכשיו, כולל האמריקאים.

גולן גלעד: המצב מבחינתנו הוא כזה שכל אזרח שיגיע לתחנה, יהיה לנו מה לתת לו.

גולן גלעד: אנחנו כצבא גם יודעים להיערך למצב חירום ואין מצב חירום.

גולן גלעד: אם יוכרז חס וחלילה מצב חירום – ואנחנו הוכחנו בשנים עברו – נדע לפתוח בכל המדינה תחנות נוספות.

גולן גלעד: אנחנו לא במצב חירום אלא במצב שגרה עם לחץ של האזרחים.

גולן גלעד: לאור הלחץ של האזרחים פתחנו מאות תחנות חלוקה נוספות ובסך הכל המצטבר אמרתי שיש לנו מאות תחנות חלוקה וכמובן לצבא יש את התוכניות שלו.

גולן גלעד: בשעה טובה אתמול התחלנו את הניסוי ואנחנו מזמינים את כל האזרחים – ואנחנו צריכים מאות אזרחים – להשתתף בו.

גולן גלעד: את הניסויים האלה נסיים תוך שלושה חודשים ועד סוף דצמבר הניסויים יסתיימו ואנחנו מעריכים שהתוצאות יהיו טובות.

גולן גלעד: אז בשנת 2002 ו2003- נתחיל להצטייד ולרענן במסכות החדשות.

מוסי רז: שאלה שנייה היא מה לגבי ערכות מגן לחיילי צה"ל בסדיר ובמילואים?

מוסי רז: אני מניח שאתם לא מצפים שבמצב חירום הרמטכ"ל ישחרר את כל הצבא הביתה כדי שהחיילים יביאו את הערכות.

יוסף קסטל: מדובר בפינוי של האנשים כי אנשים צריכים להתפנות והם צריכים לדעת שהם עוזבים את הבית למספר חודשים, זה אומר שהם צריכים להיות מצוידים בכל מה שהם יצטרכו לחיים החדשים.

יוסף קסטל: הם יצטרכו להתפנות למקומות מסוימים ובאותם מקומות צריך להלין אותם, להאכיל אותם, לממן אותם וזה לא פשוט.

יוסף קסטל: זה הכבד והלוואי והוא לא יקרה.

משה גפני: אני מבקש לדעת האם אתם נערכתם היערכות חדשה לעובדה הזו של משלוח דברי דואר שיכול להיות שהם נגועים בחיידקים לא ידידותיים למקבלים.

נסים זאב: אני הייתי בארצות-הברית וראיתי איך מפנים רחוב שלם מחשש שאולי יש איזושהי פצצה בבניין מסוים.

נסים זאב: אני מאמין שלזרוע פאניקה זה דבר הכי קל ולא צריך להיות מפגע כדי לגרום לתחושת בהלה.

נסים זאב: השאלה שלי היא אם המשטרה ערוכה לפאניקה הזאת, כי מה שקורה הוא שיש פה יותר פאניקה מאשר דברים בשטח.

אופיר פינס-פז: הסתבר לי דבר די מוזר, שביוני 2000 מחסני החירום של משרד הבריאות נפרצו ונגנבה משם כמות גדולה מאוד של אנטיביוטיקה.

אופיר פינס-פז: יש עוד שני דברים מאוד מעיקים ובעיניי זה דבר שמחייב את ההתייחסות של השר.

אופיר פינס-פז: היום אני קורא בעיתון "הארץ" פרסום של זאב שיף, והוא אדם שאני סומך עליו מאוד, כשהוא אומר שיש מחסור גדול בתרופות בהיקף של ארבעים מיליוני שקלים וזה היקף עצום לאנטיביוטיקה כי התרופה הזו היא לא כל כך יקרה.

אופיר פינס-פז: שר הבריאות נסים דהאן אמר לי שיש עדיין פערים בין משרד הבריאות למשרד האוצר בהיקפים של מיליוני שקלים בהקשרים של הבריאות לדברים כאלה.

אופיר פינס-פז: הדבר לא פשוט אבל מתמודדים אתו.

אופיר פינס-פז: אני רוצה לשאול למה הפקידות הבכירה של משרד הבריאות אומרת הכל בסדר, הכל נפלא, הכל נהדר?

גלעד שנער: כך לגבי המקומות היותר רחבים.

גלעד שנער: ישנם מקומות כמו בתי-חולים שם שמים את הערכות הקולקטיביות אבל אלה אותם מקומות שהחליטו בהחלטה לשים שם את אותן מערכות קולקטיביות.

גלעד שנער: אלה הם מקומות מצומצמים במדינה.

גלעד שנער: ההחלטה היא החלטה פרטית ואזרחים שרוצים יכולים לרכוש ולהתקין את הערכה הקולקטיבית בביתם.

הבריאות, נסים דהאן: שאלתם כאן לגבי יחידות מיוחדות לזיהוי וניטור חומרים ביולוגיים.

הבריאות, נסים דהאן: יש יחידה כזו גם בפיקוד העורף וגם בצבא והיחידה היא במילואים.

הבריאות, נסים דהאן: כדי שהיחידה תהיה פעילה בחיי היום יום צריך לגייס אותה ואתמול ביקשתי משר הביטחון לגייס לפחות שתי קבוצות כאלה – ומדובר בארבעה אנשים – כדי שיהיו זמינות גם במצב לו אנחנו עדים, שכאשר מגיעות מעטפות חשודות יהיה מישהו שיוכל לזהות ולפנות.

הבריאות, נסים דהאן: אני מקווה שבזה ניתן מענה לשאלה של חברת הכנסת יהודית נאות.

הבריאות, נסים דהאן: לגבי גניבת התרופות.

הבריאות, נסים דהאן: נכון שהייתה גניבה אבל אין בזה כדי לפגוע במוכנות של מדינת ישראל באירוע טרור ביולוגי.

הבריאות, נסים דהאן: מאז נכנסתי לתפקידי קיימתי מספר מגעים עם משרד האוצר להשלמת ציוד במקרה חירום ולאו דווקא תרופות.

הבריאות, נסים דהאן: אני מודיע לך אם אנחנו רוצים להיות ערוכים במאה ואחד אחוזים, חסר לנו במשרד הבריאות ציוד שיכול לתת מענה לשעת חירום.

הבריאות, נסים דהאן: מטבע הדברים, כשהשמיכה קצרה, נותנים מענה לדברים הדחופים ביותר.

הבריאות, נסים דהאן: בקשר לתרופות, יש לנו מענה לשבועות הראשונים של התפתחות מלחמה או טרור ביולוגי ואנחנו ערוכים ומוכנים.

הבריאות, נסים דהאן: אנחנו יוצאים מנקודת הנחה שכאשר אירוע כזה מתחיל להתגלגל, מתחילים להשלים מלאים.

הבריאות, נסים דהאן: היום היצרנים הודיעו לי שמרגע שאני מזמין ועד שאני מקבל את האספקה יעברו עשרה ימים ולי יש תרופות ליותר מעשרה ימים.

הבריאות, נסים דהאן: זאת אומרת, אם מתחיל מקרה כזה, נפתחים כל הברזים, הוויכוחים מפסיקים להיות ויכוחים, משרד האוצר משחרר כספים, פיקוד העורף שולח מה שצריך ואין לי בעיה.

הבריאות, נסים דהאן: במצב חירום לא שואלים שאלות של כסף.

הבריאות, נסים דהאן: כשיש מצב חירום, השאלות הכספיות הן שאלות משניות.

הבריאות, נסים דהאן: בעתות רגיעה, כשיש ארבעים מיליון שקלים באוצר וצריך לקנות בזה דלק או תרופות, מתחיל ויכוח.

הבריאות, נסים דהאן: הוויכוח הזה יסתיים יום אחד ואז יצטרכו לתת מענה ולומר האם חברת הביטוח ענבל משלמת והיום מנסה להתחמק מהאחריות שלה לתשלום בכל מיני תירוצים.

הבריאות, נסים דהאן: בעתות שלום זה לגיטימי וכל חברת ביטוח חושבת שהיא לא צריכה לשלם והוויכוחים קיימים.

הבריאות, נסים דהאן: לפעמים זה מגיע לבית-משפט, לערכאה ראשונה, שנייה ושלישית, אבל זה קורה בעתות שלום.

הבריאות, נסים דהאן: בעתות מלחמה, קודם כל מזמינים מלאים ואחר-כך ממשיכים לריב מי משלם את זה.

הבריאות, נסים דהאן: אם שואלים אותי אם אנחנו מוכנים – אנחנו מוכנים.

הבריאות, נסים דהאן: אם הייתה גניבה, הייתה גניבה, אבל היא לא פוגעת במוכנות שלנו.

הבריאות, נסים דהאן: אנחנו נמשיך לריב עם האוצר.

הבריאות, נסים דהאן: אתמול קיימתי דיון עם משרד האוצר, תוך כדי ישיבת ממשלה הוצאתי את שר האוצר החוצה וישבנו עם הצוות המקצועי של שני המשרדים וקיימנו דיון.

הבריאות, נסים דהאן: הבוקר קיבלתי תשובה שאם אני מתרגם אותה התשובה היא לא, אין כסף.

הבריאות, נסים דהאן: מי שמכיר אותי, אני לא מרים כל כך מהר ידיים וזה שאומרים לי אין כסף, זה לא תירוץ.

הבריאות, נסים דהאן: אני במשרד הבריאות חייב להיות מוכן וערוך גם מעבר לשבועות שיש לי.

הבריאות, נסים דהאן: אני מודיע לכלל ישראל ולכם חברי הכנסת היקרים שלשבועות הראשונים יש לנו מענה.

הבריאות, נסים דהאן: אם יהיה אירוע מתגלגל, הוויכוחים מפסיקים להיות ויכוחים כספיים וההזמנות זורמות.

הבריאות, נסים דהאן: נכון לא נעים לחכות עשרה ימים והייתי מעדיף שזה יהיה אצלי במחסן ולא במחסנים של היצרנים והיבואנים, אבל זה המצב.

הבריאות, נסים דהאן: כאמור, לשבועות הראשונים יש לי מענה לכלל האוכלוסייה.

הבריאות, נסים דהאן: סביר להניח שכאשר יש לך מענה לשבועות הראשונים, שאר הדברים מגיעים עם הזמן.

משה גפני: אנחנו פונים לציבור ואומרים שאין שום סיבה שהציבור יהיה בפאניקה.

משה גפני: הנושא הוא נושא שכולנו מקווים אכן לא יתרחש ואם חס וחלילה הוא יתרחש, נערכים לעניין הזה.

משה גפני: ועדת הפנים ואיכות הסביבה מחזקת את ידי שר הבריאות ואנשי משרדו שנערכים לעניין הזה, את פיקוד העורף, את המשטרה, את הצבא, את הרשויות השונות, את משרד הפנים, את המשרד לאיכות הסביבה ומרכז השלטון המקומי שנערכים לעניין הזה.

משה גפני: ועדת הפנים ואיכות הסביבה פונה לפיקוד העורף ומבקשת לפתוח תחנות נוספות בישובים גדולים בהם לא נפתחו תחנות, מכיוון שגם היינו עדים – כתוצאה מהסקירה שניתנה כאן – לכך שהנושא של ערכות המגן הוא מרכיב חשוב.

משה גפני: ועדת הפנים ואיכות הסביבה מבקשת ממשרד האוצר לא לקחת את הדיון – גם לגבי תרופות וגם לגבי ערכות המגן – כנושא נוסף בתקציב המדינה, נושא שעליו צריך לדון באופן כזה שבו אנחנו דנים בכל משרד אחר.

משה גפני: הנושאים הללו – על אף שאנחנו מקווים שיהיו תיאורטיים – צריך להיערך להם בכל מקרה ולכן אנחנו פונים למשרד האוצר ומבקשים לסיים את הדיון גם עם פיקוד העורף וגם עם משרד הבריאות לגבי התרופות באופן כזה שאכן ניערך ומדינת ישראל תהיה ערוכה על כל צרה שלא תבוא ואנחנו מקווים שהיא לא תבוא.

משה גפני: תודה רבה לכם.